b'\n_START_ARTICLE_\nFredrik Claesson\n_START_SECTION_\nSeuraura\n_START_PARAGRAPH_\nClaesson on Haninge HC:n kasvatti. H\xc3\xa4n pelasi juniorina my\xc3\xb6s Hammarbyss\xc3\xa4, josta Claesson siirtyi Djurg\xc3\xa5rdeniin kaudeksi 2008\xe2\x80\x932009. H\xc3\xa4n voitti joukkueessa J18 Allsvenskanin hopeaa kev\xc3\xa4\xc3\xa4ll\xc3\xa4 2010._NEWLINE_Kaudella 2010\xe2\x80\x932011 Claesson debytoi Elitserieniss\xc3\xa4. H\xc3\xa4n pelasi ensimm\xc3\xa4isen Elitserien-ottelunsa 16. syyskuuta 2010 HV71:t\xc3\xa4 vastaan ja h\xc3\xa4nen Elitserien-uransa avausmaali syntyi 11. joulukuuta 2010 vieraissa MODOa vastaan. Lokakuussa 2010 Claesson solmi kaksivuotisen jatkosopimuksen Djurg\xc3\xa5rdenin kanssa. Yhteens\xc3\xa4 h\xc3\xa4n teki tulokaskautensa aikana 35 runkosarja- ja seitsem\xc3\xa4ss\xc3\xa4 playoff-ottelussa tehot 2+1=3. Claesson pelasi osan kaudestaan my\xc3\xb6s Djurg\xc3\xa5rdenin J20-joukkuessa, joka voitti J20 SuperElitin pronssia kev\xc3\xa4\xc3\xa4ll\xc3\xa4 2011._NEWLINE_Ottawa Senators varasi Claessonin viidennell\xc3\xa4 kierroksella 126. pelaajana NHL:n varaustilaisuudessa 2011. Toisella Elitserien-kaudellaan Claesson teki 47 ottelussa 7 pistett\xc3\xa4. Kauden j\xc3\xa4lkeen Senators ilmoitti tehneens\xc3\xa4 Claessonin kanssa kolmivuotisen tulokassopimuksen ja haluavansa h\xc3\xa4net heti seuraavaksi kaudeksi Pohjois-Amerikkaan.'